Diari Oficial de la Generalitat Valenciana


Sumari del DOGV 4484, del 22-04-2003 (2003/4341)

RESOLUCIÓ de 14 d'octubre de 2002, de la Direcció General de Pesca i Comercialització Agrària, per la qual s'autoritza a la senyora María Dolores Pelegrín Sánchez la instal·lació d'un centre d'expedició i depuració al terme municipal de Santa Pola (Alacant).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4341


Data del document
:   14-10-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Santa Pola
    * tractament de l'aigua
    * empresa privada

RESOLUCIÓ de 14 d'octubre de 2002, de la Direcció General de Pesca i Comercialització Agrària, per la qual s'autoritza a la senyora María Dolores Pelegrín Sánchez la instal·lació d'un centre d'expedició i depuració al terme municipal de Santa Pola (Alacant). [2003/4341]
  
Vist l'expedient instruït a instància de la senyora María Dolores Pelegrín Sánchez sobre sol·licitud d'autorització administrativa per a la instal·lació d'un centre d'expedició i depuració al terme municipal de Santa Pola (Alacant), esta Direcció General de Pesca i Comercialització Agrària resol:
  
Primer
  
Autoritzar, segons el que s'establix en l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre d'expedició i depuració de mol·luscs vius al terme municipal de Santa Pola (Alacant), consistent en la instal·lació d'un equip en circuit tancat d'aigua format per 6 contenidors, dos de reserva d'aigua i quatre per al tractament del producte, i la maquinària per al tractament de l'aigua, tot això segons projecte visat el 13 de setembre del 2001.
  
El present projecte complix les condicions establides en el Reial Decret 571/99, de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves vius
  
Segon
  
A l'establiment piscícola, del tipus depuradora, s'autoritza la depuració de les espècies següents: clòtxina (M. edulis i M. galloprovincialis), ostra (O. edulis), ostra portuguesa (C. angulata), ostra japonesa (C. gigas), navalla (S. marginatus, P. legumen, E. ensis), escopinya de gallet (C. edule), cloïssa (V. decussata), cloïssa japonesa (V. semidecussata), rossellona (C. gallina), tellerina (D. trunculus), caragol de punxes (B. brandaris). La capacitat màxima serà de 1.000 quilograms diari.
  
Este establiment es considerarà com a centre d'expedició per a la comercialització de mol·luscs bivalves vius sotmesos als requisits establits en el Reial Decret 571/99, de 9 d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves vius.
  
Tercer
  
La present autorització tindrà vigència mentres no es produïsca la paralització de l'activitat sense causa justificada segons el parer dels servicis tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'esta resolució.
  
La iniciació i l'acabament de les obres es comunicarà als servicis territorials de la Conselleria d'Agricultura, Pesca i Alimentació, i per a iniciar l'explotació caldrà la inspecció prèvia de les instal·lacions per part dels servicis tècnics de la Conselleria.
  
Les obres de la instal·lació hauran d'estar concloses i l'establiment en normal funcionament en un termini màxim de 15 mesos a partir de la present resolució.
  
Quart
  
El sistema de depuració s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació, per a l'autorització corresponent.
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular queda obligat a franquejar l'entrada als inspectors i tècnics corresponents.
  
Cinqué
  
L'incompliment de les normes ací establides se sancionaran administrativament de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers, i amb el Reial Decret 571/1999, d'abril, pel qual s'aprova la reglamentació tecnicosanitària que fixa les normes aplicables a la producció i comercialització de mol·luscs bivalves.
  
Sisé
  
L'establiment piscícola autoritzat queda registrat amb el número 026 d'establiments de cultius marins. d'acord amb el que s'establix en l'article 55 de la Llei 9/1998, de15 de desembre, de la Generalitat Valenciana.
  
L'establiment piscícola queda registrat amb el número 12.12506/A, a l'efecte de registre sanitari d'aliments i de conformitat amb el que s'establix en el Reial Decret 1712/1991, de 29 de novembre.
  
Seté
  
El present establiment quedara afecte al que s'establix en el Decret 25/2000, de 22 de febrer, del Govern Valencià, pel qual es crea i es regula el registre d'establiments d'aqüicultura de la Comunitat Valenciana, i caldrà notificar als servicis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques com de les que en formen part.
  
b) El cessament de l'activitat.
  
c) Les ajudes públiques concedides a l'establiment amb indicació de la seua finalitat.
  
d) Els canvis de domicili o raó social i del número d'identificació social.
  
La present resolució no posa fi a la via administrativa i contra ella es podrà interposar recurs d'alçada davant de la consellera d'Agricultura, Pesca i Alimentació, en el termini d'un mes comptat des del sendemà de la notificació de la present resolució. de conformitat amb el que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.